**SVATKO KROČI SVOJOM STAZOM**

U ovom našem kratkom boravku na planeti Zemlji dana nam je sloboda samostalnog odlučivanja . Kada su jednoga čovjeka upitali što je život, on je odgovorio: „Znate onu malu kratku crticu između godine života i godine smrti na nečijem nadgrobnom spomeniku? E to je život!“ U ovom našem kratkom životu svoju slobodu odlučivanja možemo iskoristiti na dobar ili loš način. Zato nam je dana i savjest. Kada odaberemo jednu odluku, dobru ili lošu, postavili smo jedan kamen u gradnji naše staze. Jednoga dana kada budemo na samrti, naš će nam život proletjeti „ispred očiju“ i stvarno ćemo shvatiti da je život ona kratka crtica na nadgrobnom spomeniku. Svoju stazu života gradimo iz dana u dan, i one dane kad ništa ne radimo izgradili smo jedan dio staze. Zašto? Pa upravo zato što nam je taj dan prošao, ne možemo se vratiti da ga ispravimo, a mogli smo ga mnogo produktivnije provesti. Zar ne bi bilo ljepše imati stazu satkanu od lijepih kamenja? Nekad se u životu upitamo: „Bože zašto baš ja? Zašto ja moram patiti?“ Ipak shvatimo da je sve to život i da će doći ljepši dani te da moramo biti zahvalni na svemu što imamo. Ono što je nama svakodnevnica ili nešto sasvim obično, drugom je najveći san. Imamo jedan život i trebamo ga dobro iskoristiti. Svi griješimo i na svačijoj će stazi biti crnih i sivih kamenja, ali ako se potrudimo da naša staza, koja vodi do one crtice na nadgrobnom spomeniku, bude nama lijepa i kada ta crtica bude ispred našeg imena , nećemo žaliti ni za čim. Naučiti voljeti sebe, početak je doživotne ljubavi!

**Gabrijel Barbarić 9.b**

*Nastavnica: Draženka Tole*

*šk.god. 2019./20.*

*Broj riječi u sastavu : 274*